Πρόταση οδηγίας του Ευρωπαϊκού Κοινοβουλίου και του Συμβουλίου με την οποία τροποποιείται για 17η φορά η οδηγία 76/769/EOK περί προσεγγίσεως των νομοθετικών, κανονιστικών και διοικητικών διατάξεων των κρατών μελών αναφορικά με τους περιορισμούς εμπορίας και χρήσεως ορισμένων επικίνδυνων ουσιών και παρασκευασμάτων (96/C 383/01) (Κείμενο που παρουσιάζει ενδιαφέρον για τον ΕΟΧ) COM(96) 513 τελικό - 96/0252 (COD)

(Υποβλήθηκε από την Επιτροπή στις 28 Οκτωβρίου 1996)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Ενεργώντας σύμφωνα με τη διαδικασία του άρθρου 189Β της συνθήκης,

Εκτιμώντας:

ότι πρέπει να θεσπισθούν μέτρα για την υλοποίηση της εσωτερικής αγοράς 7 ότι η εσωτερική αγορά είναι ένας χώρος χωρίς εσωτερικά σύνορα, με εξασφαλισμένη την ελεύθερη διακίνηση αγαθών, προσώπων, υπηρεσιών και κεφαλαίων 7

ότι στην πορεία προς την εσωτερική αγορά πρέπει βαθμηδόν να βελτιώνεται η ποιότητα ζωής, η προστασία της υγείας και η ασφάλεια του καταναλωτή 7 ότι τα προτεινόμενα στην παρούσα οδηγία μέτρα ευθυγραμμίζονται με το από 9 Νοεμβρίου 1989 ψήφισμα του Συμβουλίου σχετικά με τις μελλοντικές προτεραιότητες για επαναδρομολόγηση της πολιτικής για την προστασία του καταναλωτή (1) 7

ότι το Συμβούλιο και οι αντιπρόσωποι των κρατών μελών, συνελθόντες στο πλαίσιο του Συμβουλίου, εξέδωσαν την απόφαση 90/238/Ευρατόμ, ΕΚΑΧ, ΕΟΚ (2) σχετικά με ένα σχέδιο δράσης 1990-1994 στο πλαίσιο του προγράμματος «Η Ευρώπη κατά του καρκίνου» 7 ότι, με την απόφαση 93/362/ΕΟΚ (3), το Συμβούλιο αποφάσισε τη συνέχιση του εν λόγω σχεδίου δράσης 7

ότι, για να αναβαθμιστεί η προστασία της υγείας και η ασφάλεια του καταναλωτή, ουσίες χαρακτηρισμένες ως καρκινογόνες, μεταλλαξιογόνες ή τοξικές για την αναπαραγωγή και παρασκευάσματα που τις περιέχουν δεν πρέπει να διατίθενται στο εμπόριο προς χρήση από το ευρύ κοινό 7

ότι με την οδηγία 94/60/ΕΚ (4) του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, διά της οποίας τροποποιείται για 17η φορά η οδηγία 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών αναφορικά με τους περιορισμούς εμπορίας και χρήσεως ορισμένων επικίνδυνων ουσιών και παρασκευασμάτων (5), υποβάλλεται υπό μορφή προσαρτήματος των σημείων 29, 30 και 31 του παραρτήματος I της οδηγίας 76/769/ΕΟΚ κατάλογοςουσιών ταξινομημένων ως καρκινογόνων κατηγορίας 1 ή 2, μεταλλαξιογόνων κατηγορίας 1 ή 2 ή τοξικών για την αναπαραγωγή κατηγορίας 1 ή 2 οι οποίες δεν μπορούν να χρησιμοποιούνται σε ουσίες και παρασκευάσματα που διατίθενται προς πώληση στο ευρύ κοινό 7

ότι, με βάση την οδηγία 94/60/ΕΚ, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο πρόταση διεύρυνσης του καταλόγου εντός εξαμήνου μετά τη δημοσίευση περί προσαρμογής του παραρτήματος I της οδηγίας 67/548/ΕΟΚ (6) στην τεχνική πρόοδο, το οποίο περιέχει ουσίες ταξινομημένες ως καρκινογόνες κατηγορίας 1 ή 2, μεταλλαξιογόνες κατηγορίας 1 ή 2 ή τοξικές για την αναπαραγωγή κατηγορίας 1 ή 2 7

ότι έχουν ληφθεί υπόψη οι κίνδυνοι και τα πλεονεκτήματα ουσιών των οποίων η ταξινόμηση ως καρκινογόνων κατηγορίας 1 ή 2, μεταλλαξιογόνων κατηγορίας 1 ή 2 ή τοξικών για την αναπαραγωγή κατηγορίας 1 ή 2 είναι πρόσφατη 7

ότι στην οδηγία 93/101/ΕΚ της Επιτροπής (7), της 11ης Νοεμβρίου 1993, με την οποία για 20η φορά προσαρμόζεται στην τεχνική πρόοδο το παράρτημα I της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που διέπουν την ταξινόμηση, συσκευασία και επισήμανση επικίνδυνων ουσιών, καθώς και στην οδηγία 94/69/ΕΚ της Επιτροπής, της 19ης Δεκεμβρίου 1994, με την οποία για 21η φορά προσαρμόζεται στην τεχνική πρόοδο το ίδιο ως άνω παράρτημα, περιέχονται 800 ουσίες προσφάτως ταξινομηθείσες ως καρκινογόνες κατηγορίας 1 ή 2, μεταλλαξιογόνες κατηγορίας 1 ή 2 ή τοξικές για την αναπαραγωγή κατηγορίας 1 ή 2 7 ότι οι ουσίες αυτές πρέπει να προστεθούν στο προσάρτημα των σημείων 29, 30 και 31 του παραρτήματος I της οδηγίας 76/769/ΕΟΚ 7

ότι, για λόγους διαφάνειας και σαφήνειας, το προσάρτημα των σημείων 29, 30 και 31 του παραρτήματος I της οδηγίας 76/769/ΕΟΚ πρέπει να αντικατασταθεί με ένα προσάρτημα ενοποιημένο με τα σημεία αυτά 7

ότι η παρούσα οδηγία εκδίδεται με την επιφύλαξη της κοινοτικής νομοθεσίας δια της οποίας θεσπίζονται οι ελάχιστες απαιτήσεις προστασίας των εργαζομένων οι περιεχόμενες στην οδηγία 89/391/ΕΟΚ του Συμβουλίου (8) και σε λοιπές μεμονωμένες οδηγίες βασιζόμενες σ' αυτήν, ιδίως την οδηγία 90/394/ΕΟΚ (9),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το προσάρτημα των σημείων 29, 30 και 31 του παραρτήματος I της οδηγίας 76/769/ΕΟΚ αντικαθίσταται από το παράρτημα της παρούσας οδηγίας.

Άρθρο 2

1. Το αργότερο ένα έτος μετά την έκδοση της παρούσας οδηγίας, τα κράτη μέλη εκδίδουν και δημοσιεύουν τις νομοθετικές, κανονιστικές και διοικητικές διατάξεις τις αναγκαίες για συμμόρφωση προς αυτήν, και ενημερώνουν αμέσως την Επιτροπή σχετικά.

Οι διατάξεις αυτές εφαρμόζονται από την 1 Μαρτίου 1999.

2. Η έκδοση ή η επίσημη δημοσίευση των εν λόγω διατάξεων συνοδεύονται από παραπομπή στην παρούσα οδηγία. Τα σχετικά με την παραπομπή αυτή θεσπίζονται από τα κράτη μέλη.

Άρθρο 3

Η παρούσα οδηγία απευθύνεται προς τα κράτη μέλη.

(1) ΕΕ αριθ. C 294 της 22. 11. 1989, σ. 1.

(2) ΕΕ αριθ. L 137 της 30. 5. 1990, σ. 31.

(3) ΕΕ αριθ. L 150 της 22. 6. 1993, σ. 43.

(4) ΕΕ αριθ. L 365 της 31. 12. 1994, σ. 1.

(5) ΕΕ αριθ. L 262 της 27. 9. 1976, σ. 201 7 οδηγία όπως τροποποιήθηκε τελευταία από την οδηγία 94/60/ΕΚ της Επιτροπής (ΕΕ αριθ. L 365 της 31. 12. 1994, σ. 1).

(6) ΕΕ αριθ. L 196 της 16. 8. 1967, σ. 167 7 οδηγία όπως τροποποιήθηκε τελευταία από την οδηγία 94/69/ΕΚ της Επιτροπής (ΕΕ αριθ. L 381 της 31. 12. 1994, σ. 1).

(7) ΕΕ αριθ. L 13 της 15. 1. 1994, σ. 13.

(8) ΕΕ αριθ. L 183 της 29. 6. 1989, σ. 1.

(9) ΕΕ αριθ. L 196 της 26. 7. 1990, σ. 1.

ΠΡΟΣΑΡΤΗΜΑ

Πρόλογος

Επεξήγηση των επικεφαλίδων των στηλών

Ονομασία της ουσίας

Είναι η ίδια με αυτήν που χρησιμοποιείται στο παράρτημα I της οδηγίας 67/548/ΕΟΚ περί ταξινόμησης, συσκευασίας και επισήμανσης επικίνδυνων ουσιών. Όταν αυτό είναι δυνατόν, οι επικίνδυνες ουσίες προσδιορίζονται με την ονομασία EINECS (European Inventory of Existing Commercial Chemical Substances) ή με την ονομασία ELINCS (European List of Notified Chemical Substances). Λήμματα που δεν υπάρχουν στους καταλόγους EINECS και ELINCS προσδιορίζονται με κάποια ονομασία διεθνώς αναγνωρισμένη (π.χ. ISO, IUPAC). Σε ορισμένες περιπτώσεις χρησιμοποιείται και μια κοινή ονομασία.

Αριθμός ευρετηρίου

Είναι ο κωδικός ταυτοποίησης που δίδεται στην ουσία στο παράρτημα I της οδηγίας 67/548/ΕΟΚ. Η καταγραφή των ουσιών στο προσάρτημα έχει γίνει με βάση τον εν λόγω αριθμό ευρετηρίου.

Αριθμός ΕΟΚ

Στον κατάλογο EINECS έχει ορισθεί κωδικός ταυτοποίησης για κάθε ουσία. Ο κωδικός αρχίζει με 200-001-8.

Για νέες ουσίες που κοινοποιούνται σύμφωνα με την οδηγία 67/548/ΕΟΚ, έχει ορισθεί και δημοσιευθεί στον κατάλογο ELINCS κωδικός ταυτοποίησης, που αρχίζει με 400-010-9.

Αριθμός CAS

Για ευκολότερη ταυτοποίηση των ουσιών, έχει ορισθεί και αριθμός CAS (Chemical Abstracts Service).

Σημειώσεις

Το πλήρες κείμενο των σημειώσεων περιέχεται στον πρόλογο του παραρτήματος I της οδηγίας 67/548/ΕΟΚ.

Για τους σκοπούς της παρούσας οδηγίας, οι σημειώσεις ορίζονται ως εξής:

Σημείωση Θ

Η ουσία μπορεί να μην ταξινομηθεί ως καρκινογόνος εάν αποδειχθεί ότι περιέχει βενζόλιο (αριθμός EINECS 200-753-7) σε ποσοστό μικρότερο από 0,1 % κ.β.

Σημείωση Ι

Η ουσία μπορεί να μην ταξινομηθεί ως καρκινογόνος εάν αποδειχθεί ότι περιέχει 1,3-βουταδιένιο (αριθμός EINECS 203-450-8) σε ποσοστό μικρότερο από 0,1 % κ.β.

Σημείωση ΙΑ

Η ουσία μπορεί να μην ταξινομηθεί ως καρκινογόνος εάν αποδειχθεί ότι περιέχει εκχύλισμα DMSO σε ποσοστό μικρότερο από 3 % κ.β., με βάση τη μέτρηση IP 346.

Σημείωση ΙΒ

Η ουσία μπορεί να μην ταξινομηθεί ως καρκινογόνος εάν αποδειχθεί ότι περιέχει βενζο[α]-πυρένιο (αριθμός EINECS 200-028-5) σε ποσοστό μικρότερο από 0,005 % κ.β.

Σημείωση ΙΓ

Η ουσία μπορεί να μην ταξινομηθεί ως καρκινογόνος εάν είναι γνωστή η όλη πορεία της διύλισης και αποδειχθεί ότι η ουσία από την οποία προέρχεται δεν είναι καρκινογόνος.

Σημείωση ΙΔ

Η ουσία μπορεί να μην ταξινομηθεί ως καρκινογόνος εάν αποδειχθεί ότι περιέχει βενζόλιο (αριθμός EINECS 200-753-7) σε ποσοστό μικρότερο από 0,1 % κ.β.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>